بمت باش آسامبلیاسی 2023-2024-جو ایللر اوچون تهلوکه‌سیزلیک شوراسی‌نین بئش غیری-دایمی عضوونو سئچیب.
ژاپونیا ایکی ایل مدتینه دیگر دؤرد اؤلکه بیرلیکده بمت تهلوکه‌سیزلیک شوراسینا عضو سئچیلیب. بونونلا علاقه‌دار سس وئرمه ژوئن‌ین 9-دا کئچیریلیب.
بو باره‌ده بمت باش آسامبلیاسی‌‌‌نین صدری عبدالله شهید معلومات وئریب. بمت تهلوکه‌سیزلیک شوراسینا سئچیلن دیگر دؤرد اؤلکه ایسه اکوادور، مالتا، موزامبیک و سوئیس دیر. بو اؤلکه‌لرین صلاحیت مدتی‌نین 2023-جو ایل ژانویه‌نین 1-ده باشلاناجاغی بیلدیریلیر.
بو اؤلکه‌لر 2022-جی ایل دسامبرین 31-ده غیری -دایمی عضو قیسمینده صلاحیت مدتی بیتن هیندوستان، ایرلاندیا، کنیا، مکزیکا و نروژی عوض ائده‌جک.
قئید ائدک کی، بمت تهلوکه‌سیزلیک شوراسینا دایمی عضو‌لردن - روسیا، بؤیوک بریتانیا، چین، امریکا و فرانسا‌دان علاوه 2022-2023-جو ایللر اوچون آلبانیا، برزیلیا، گابون، غنا و بیرلشمیش عرب امیرلیک‌لری داخیل‌دیر.
بمت تهلوکه‌سیزلیک شوراسی‌نین 10 غیری -دایمی و 5 دایمی عضوو واردیر. بو، بمت-نین تحریم لر و گوج تطبیقی باره‌ده حقوقی جهت‌دن مجبوری قرارلار وئرن یگانه اورقانی‌دیر.
